**Datum:** Rijeka,15. srpnja 2024.

**Kolegij:** Proces zdravstvene njege

**Voditelj:** doc. dr. sc. Kata Ivanišević; **suradnik voditelja**: naslovni predavač, Filip Knezović, univ. mag. med. techn.

**e-mail voditelja:** [filip.knezovic@uniri.hr](mailto:filip.knezovic@uniri.hr)

**Katedra:** Katedra za sestrinstvo

**Studij:** Prijediplomski sveučilišni studij sestrinstva – izvanredni studij

**Godina studija:** I.

**Akademska godina:** 2024./2025.

**IZVEDBENI NASTAVNI PLAN**

**Podaci o kolegiju (kratak opis kolegija, opće upute, gdje se i u kojem obliku organizira nastava, potreban pribor, upute o pohađanju i pripremi za nastavu, obveze studenata i sl.):**

|  |
| --- |
| Kolegij **PROCES ZDRAVSTVENE NJEGE** je **obvezni** kolegij na izvanrednom prijediplomskom sveučilišnom studiju sestrinstva. Izvodi se u II. semestru 1. godine studija. Kolegij se sastoji od **50 sati predavanja, 20 sati seminara i 100 sati vježbi**, sveukupno **170 sati** (**11 ECTS-a**).  **Oblici i mjesta organizacije nastavnih aktivnosti**  Predavanja i seminari u sklopu kolegija održavaju se u predavaonici Z6 i Z7 Fakulteta zdravstvenih studija Sveučilišta u Rijeci, a vježbe u kliničkom okruženju (Klinika za internu medicinu, Klinika za dermatovenerologiju, Klinika za tumore, Klinika za neurologiju i Klinika za kirurgiju Kliničkog bolničkog centra Rijeka).  Predavanja daju teorijske osnove i uvid u proces zdravstvene njege kao suvremeni način zbrinjavanja potreba pojedinaca i zajednice. Seminari slijede i nadopuna su temama teorijske nastave. Vježbe imaju za cilj, uz pomoć i koordinaciju mentora, pripraviti studenta za praktičnu primjenu usvojenog na predavanjima i seminarima – praćenje pacijenata od prijma do otpusta (utvrđivanje potreba za zdravstvenom njegom, planiranje, provedba i evaluacija zdravstvene njege; vođenje sestrinske dokumentacije).  **Ciljevi kolegija** su upoznati studente sa procesom sestrinske skrbi kao osnovnim modelom u zbrinjavanju pacijenta i njegovih potreba te sa sestrinskim dijagnozama i sestrinsko-medicinskim problemima kojima će steći znanja koje trebaju omogućiti razumijevanje načela rada te potreba pacijenta te pružiti osnove na kojima će se razvijati daljnja znanja i vještine u sestrinskoj praksi.  **Odgojno-obrazovna očekivanja kolegija**  Nakon odslušanih predavanja, izrađenog i izloženog seminarskog radova, uspješno odrađenih vježbi i položenih međuispita, samostalnog učenja i položenog usmenog i pismenog ispita studentica/student će moći:   * analizirati definicije procesa zdravstvene njege proizašle iz teorija zdravstvene njege * definirati proces zdravstvene njege, međuodnos faza, njegove osobine i načela * primijeniti načela jedinstvene sestrinske skrbi poštujući individualnost, primjenjujući holistički pristup i partnerski odnos * utvrditi potrebe za zdravstvenom njegom * formulirati sestrinske dijagnoze i sestrinsko-medicinske probleme * planirati zdravstvenu njegu u skladu s utvrđenim problemima * primijeniti zdravstvenu njegu – postaviti ciljeve i provoditi sestrinske intervencije * provoditi zdravstvenu njegu i medicinsko-tehničke zahvate * evaluirati zdravstvenu njegu * voditi sestrinsku dokumentaciju – dokumentirati proces zdravstvene njege * preuzeti odgovornost za provedbu procesa zdravstvene njege u skladu s načelima i standardima sestrinske profesije i zakonskim propisima   Izvršavanjem svih aktivnosti i obveza te uspješno položenim završnim ispitom tj. savladavanjem odgojno-obrazovnih očekivanja (ishoda učenja) kolegija, student stječe 11 ECTS-a.  **Sadržaj kolegija** tematski obuhvaća sadržaje procesa sestrinske skrbi; utvrđivanja potreba za zdravstvenom njegom, procjene prema osnovnim ljudskim potrebama V. Henderson i obrascima zdravstvenog funkcioniranja prema M. Gordon; planiranja zdravstvene njege (definiranje ciljeva i intervencija); provođenja zdravstvene njege i trajnog praćenja stanja pacijenta; evaluacije zdravstvene njege; sestrinske dokumentacije u procesu zdravstvene njege; aktualnih, visokorizičnih i povoljnih sestrinskih dijagnoza; sestrinsko-medicinskih problema; vještina sestrinske prakse te procesa zdravstvene njege i teorija zdravstvene njege.  **Upute o pohađanju i pripravi za nastavne aktivnosti; obveze studenata**  Od studenata se tijekom nastavnih aktivnosti očekuje kontinuirano učenje, aktivna participacija, izvršavanje obveza propisanih izvedbenih nastavnim planom i programom te poštivanje etičkih načela sestrinske profesije i profesionalne komunikacije. |

**Popis obvezne ispitne literature** (prema prioritetu):

|  |
| --- |
| 1. Fučkar G. Proces zdravstvene njege. 2. izd. Zagreb: Medicinski fakultet Sveučilišta u Zagrebu; 1995. 2. Čukljek S. Proces zdravstvene njege i odabrane sestrinske dijagnoze. Zagreb: Zdravstveno veleučilište; 2023. 3. Pravilnik o sestrinskoj dokumentaciji u bolničkim zdravstvenim ustanovama (**NN 79/11**, 131/12, 71/16, 22/22) – **prilozi** 4. Fučkar G. Uvod u sestrinske dijagnoze. Zagreb: Hrvatska udruga medicinskih sestara/Hrvatska udruga za sestrinsku edukacije; 1996. 5. Šepec S. Razvrstavanje pacijenata u kategorije ovisno o potrebama za zdravstvenom njegom. Zagreb: Hrvatska komora medicinskih sestara; 2006. 6. Čukljek S. (ur.) Sestrinska dijagnoze: definicije i klasifikacija 2018-2020. 11. izd. (prijevod). Jastrebarsko: Naklada Slap; 2020. |

**Popis dopunske literature** (abecedno):

|  |
| --- |
| 1. Ackley J. B., Ladwig B. G., Flynn Makic B. M. Nursing diagnosis handbook: an evidence-based guide to planning care (11th edition). St. Louis: Elsevier; 2017. 2. Gazić M. (ur.) Standardni operativni postupci u zdravstvenoj njezi. Zagreb: Hrvatska komora medicinskih sestara; 2022. 3. Majstorović, D. Web stranica namijenjena studentima za učenje i vježbanje kolegija Proces zdravstvene njege. Pula: Medicinski fakultet u Puli, 2022. dostupno na: <https://pznj-mfpu.unipu.hr/> 4. Šepec S. (ur.) Sestrinsko-medicinski problemi. Zagreb: Hrvatska komora medicinskih sestara; 2017. 5. Šimunec S. (ur.) Sestrinske dijagnoze 1, 2 i 3. Zagreb: Hrvatska komora medicinskih sestara; 2012./2013./2015. 6. Včev A., Mikšić Š. Osnove modela, teorije i prakse zdravstvene njege. Osijek: FDMZ Sveučilišta J. J. Strossmayera; 2020. |

**Nastavni plan:**

**Popis predavanja (s naslovima i pojašnjenjem):**

|  |
| --- |
| **P1 Uvod u kolegij *Proces zdravstvene njege***  Upoznavanje studenata sa sadržajem i ciljevima kolegija, načinom izvođenja kolegija, odgojno-obrazovnim očekivanjima (ishodima učenja), obveznom ispitnom i dodatnom literaturom, obvezama studenata i načinima evaluacije, uputama za izradbu i izlaganje seminarskih radova, podjela tema seminarskih radova.  Upute vezane uz vježbe – organizacija vježbi, mjesta izvođenja, evaluacija, obveze studenata, upoznavanje s mentorima kliničkih vježbi  **P2 Sadržaj i djelokrug rada, kompetencije, autonomija i samostalnost medicinskih sestara i tehničara**  Ishodi učenja:   * opisati ulogu medicinskih sestara u sustavu zdravstvene zaštite i zavisnost specifičnih sadržaja rada o situacijskim činiteljima * opisati sadržaj i djelokrug rada i kompetencije sveučilišne prvostupnice/sveučilišnog prvostupnika sestrinstva s posebnim osvrtom na proces zdravstvene njege * potkrijepiti primjerima autonomiju i razine samostalnosti medicinske sestre te međuodnos samostalnosti i suradnje   **P3 Definiranje zdravstvene njege, odnos njega bolesnika – zdravstvena njega/sestrinstvo – medicina**  Ishodi učenja:   * definirati zdravstvenu njegu prema teoriji zdravstvene njege Virginije Henderson * opisati pristupe definiranju zdravstvene njege, zadovoljenju osnovnih ljudskih potreba, samozbrinjavanju i očuvanju zdravlja na temelju odabranih konceptualnih modela i teorija zdravstvene njege * konstruirati vlastitu definiciju zdravstvene njege * razlikovati pojmove njege bolesnika i zdravstvene njege (prema definiciji Virginije Henderson) * opisati međuodnos njege bolesnika i zdravstvene njege te komplementarni odnos zdravstvene njege i medicine   **P4 Uvod u proces zdravstvene njege – definicija s obzirom na faze, osobine i načela**   * objasniti proces zdravstvene njege s aspekta odlučivanja i kritičkog razmišljanja * izreći definiciju procesa zdravstvene njege * objasniti faze i korake te njihov međuodnos u procesu zdravstvene njege * argumentirati važnost kritičkog razmišljanja u primjeni procesa zdravstvene njege (od procjene do dijagnoze) * opisati proces zdravstvene njege s aspekta osobina i načela procesa zdravstvene njege * argumentirati prednosti i ograničenja procesa zdravstvene njege kao metode rada medicinskih sestara/tehničara   **P5 Utvrđivanje potreba za zdravstvenom njegom – izvori i tehnike prikupljanja podataka**  Ishodi učenja:   * objasniti prvu fazu procesa zdravstvene njege i njen odnos s ostalim fazama * navesti izvore i tehnike prikupljanja podataka u procesu zdravstvene njege * argumentirati potrebu prikupljanja podataka iz različitih izvora * opisati karakteristike intervjua, njegove faze i čimbenike koji utječu na kakvoću provedbe intervjua * potkrijepiti primjerima vrste pitanja, refleksiju i parafraziranje   **P6 Utvrđivanje potreba za zdravstvenom njegom – vrste podataka i dokumentiranje**  Ishodi učenja:   * opisati vrste podataka s obzirom na formalne osobine (subjektivno – objektivno, činjenice – interpretacije, prijašnje stanje – sadašnje stanje) * razvrstati na temelju prikaza slučaja podatke o bolesniku na subjektivne i objektivne te činjenice i interpretacije * navesti načine dokumentiranja podataka prikupljenih putem različitih tehnika s posebnim osvrtom na intervju * razlikovati obrasce za dokumentiranje prikupljenih podataka (obrasci za planiranje sestrinske skrbi – M. Gordon, V. Henderson) * usporediti sadržaj podataka u procesu zdravstvene njege u odnosu na medicinsku anamnezu i status   **P7 Utvrđivanje potreba za zdravstvenom njegom – promatranje u procesu zdravstvene njege**  Ishodi učenja:   * opisati karakteristike sveobuhvatnog fizikalnog pregleda * usporediti pristupe pri promatranju bolesnika u procesu zdravstvene njege * opisati redoslijed postupka sveobuhvatne procjene bolesnika od glave do pete (prema standardiziranom operativnom postupku)   **P8 Utvrđivanje potreba za zdravstvenom njegom – anamneza u procesu zdravstvene njege**  Ishodi učenja:   * izreći definiciju anamneze u procesu zdravstvene njege * razlikovati stupnjeve sestrinske anamneze * objasniti svrhu, skupine, opseg i sadržaj prikupljenih podataka * opisati prikupljanje podataka prema obrascima zdravstvenog funkcioniranja po M. Gordon * demonstrirati provedbu intervjua pridržavajući se prikupljanja podataka prema obrascima zdravstvenog funkcioniranja po M. Gordon   **P9 Utvrđivanje potreba za zdravstvenom njegom – pomagala pri prikupljanju podataka, analiza podataka**  Ishodi učenja:   * nabrojiti pomagala za prikupljanje i dokumentiranje podataka (obrasci, upitnici i skale) * opisati karakteristike skala i upitnika procjene * interpretirati rezultate skala i upitnika procjene na temelju primjera * objasniti postupke analize podataka (revizija i interpretacija podataka, validacija zaključaka) i moguće izvore pogrešaka   **P10 Razvrstavanje pacijenata u kategorije ovisno o potrebama za zdravstvenom njegom**  Ishodi učenja:   * objasniti karakteristike i stupnjeve progresivne zdravstvene njege * navesti kritične čimbenike koji se primjenjuju u kategorizaciji bolesnika * opisati karakteristike čimbenika kategorizacije pomoću četiri kategorije * provesti pomoću primjera kategorizaciju bolesnika na temelju kritičnih čimbenika i stupnja samostalnosti bolesnika   **P11** **Sestrinska dijagnoza – dijelovi, sadržaj i pravila formuliranja**  Ishodi učenja:   * objasniti pristupe u definiranju sestrinskih dijagnoza * opisati svrhu i značaj sestrinskih dijagnoza * opisati dijelove i sadržaj sestrinskih dijagnoza (usmjerenih na problem, rizičnih, vezanih uz promociju zdravlja) * svrstati probleme s područja zdravstvene njege prema kriterijima je li problem prisutan ili postoji rizik za nastanak problema * navesti pravila za formuliranje sestrinskih dijagnoza * potkrijepiti primjerima ispravno i pogrešno formuliranje sestrinskih dijagnoza * opisati način korištenja NANDA klasifikacije u prepoznavanju, strukturiranju, klasificiranju, konstruiranju, učenju i revidiranju sestrinskih dijagnoza * usporediti pomoću primjera sestrinske i medicinske dijagnoze   **P12 Sestrinske dijagnoze usmjerene na problem**  Ishodi učenja:   * formulirati sestrinske dijagnoze usmjerene na problem prema preporukama/pravilima formuliranja * opisati karakteristike, definirajuća obilježja i etiološke čimbenike odabranih sestrinskih dijagnoza usmjerenih na problem * konstruirati sestrinske dijagnoze usmjerene na problem pomoću obrazaca za učenje formuliranja sestrinskih dijagnoza   **P13 Rizične sestrinske dijagnoze**  Ishodi učenja:   * formulirati rizične sestrinske dijagnoze prema preporukama/pravilima formuliranja * opisati karakteristike, definirajuća obilježja, etiološke čimbenike i čimbenike rizika odabranih rizičnih sestrinskih dijagnoza * konstruirati rizične sestrinske dijagnoze pomoću obrazaca za učenje sestrinskih dijagnoza   **P14 Sestrinske dijagnoze vezane uz promociju zdravlja. Skupne sestrinske dijagnoze (sindromi)**  Ishodi učenja:   * opisati način formuliranja sestrinskih dijagnoza vezanih uz promociju zdravlja * istaknuti opise i definirajuća obilježja odabranih sestrinskih dijagnoza vezanih uz promociju zdravlja * opisati karakteristike i način formuliranja sestrinskih sindroma * objasniti definirajuća obilježja, rizične čimbenike i populaciju, povezana stanja i ostale karakteristike odabranih sestrinskih sindroma   **P15 Sestrinsko – medicinski problemi**  Ishodi učenja:   * objasniti bifokalni model u rješavanju problema u zdravstvenoj njezi * opisati razliku između sestrinskih dijagnoza i sestrinsko-medicinskih problema * opisati obilježja sestrinsko-medicinskih problema (procjena stanja, ciljevi, intervencije, evaluacija) * potkrijepiti primjerima formuliranje sestrinsko-medicinskih problema * opisati karakteristike najčešćih sestrinsko-medicinskih problema * argumentirati ulogu prvostupnika u formuliranju i rješavanju sestrinsko-medicinskih problema s aspekta samostalnosti i autonomije te suradnje s ostalim stručnjacima   **P16 Planiranje zdravstvene njege – teorija motivacije Abrahama Maslowa i zadovoljavanje osnovnih ljudskih potreba; utvrđivanje prioriteta u procesu zdravstvene njege**  Ishodi učenja:   * objasniti drugu fazu procesa zdravstvene njege i njen međuodnos s drugim fazama * opisati karakteristike teorije motivacije A. Maslowa u kontekstu zadovoljavanja osnovnih ljudskih potreba/zdravstvene njege * istaknuti primjenjivost i sličnosti teorije A. Maslowa i V. Henderson * opisati čimbenike koji utječu na utvrđivanje prioriteta u procesu zdravstvene njege   **P17 Planiranje zdravstvene njege – definiranje ciljeva**  Ishodi učenja:   * opisati način formuliranja ciljeva * usporediti ispravno i neispravno formuliranje ciljeva * objasniti osobine ciljeva   **P18 Planiranje zdravstvene njege – planiranje intervencija**  Ishodi učenja:   * kategorizirati vrste intervencija na osnovi stupnja samostalnosti medicinske sestre i vrste pomoći koju pruža pacijentu * opisati osobine intervencija * objasniti korake pri odabiru intervencija * konstruirati ispravne i neispravne intervencije na osnovi dijelova opisa intervencija   **P19 Planiranje zdravstvene njege – izradba planova zdravstvene njege; SOAPIE model**  Ishodi učenja:   * opisati pravila – preporuke pri izradbi planova zdravstvene njege * objasniti karakteristike i svrhu planova zdravstvene njege * razlikovati vrste planova zdravstvene njege * izraditi individualizirani plan zdravstvene njege na temelju prikaza slučaja * izraditi modificirani standardizirani plan zdravstvene njege na temelju prikaza slučaja * opisati karakteristike standardiziranog plana zdravstvene njege pomoću literature * izraditi SOAPIE obrazac na temelju primjera (febrilitet, dehidracija, …)   **P20 Organizacijski modeli zdravstvene njege**  **Ishodi učenja:**   * imenovati organizacijske modele zdravstvene njege i obilježja po kojima se razlikuju (funkcionalni, primarni, timski) * objasniti svaki model s obzirom na obrazovanje osoblja, hijerarhijsku strukturu i načela rada * usporediti prednosti i manjkavosti svih modela organizacije * argumentirati primjenjivost procesa zdravstvene njege u organizacijskim modelima zdravstvene njege i utjecaj modela na kakvoću zdravstvene njege   **P21 Provođenje zdravstvene njege – validacija plana, analiza uvjeta za provedbu, realizacija**  Ishodi učenja:   * opisati treću fazu procesa zdravstvene njege i njen međuodnos s ostalim fazama * objasniti svrhu i načine validacije planova zdravstvene njege * opisati analizu uvjeta neposredno prije provedbe zdravstvene njege * objasniti korake realizacije planova zdravstvene njege (KKK-EEE)   **P22 Evaluacija zdravstvene njege – evaluacija cilja**  Ishodi učenja:   * analizirati evaluaciju ciljeva i međuodnos evaluacije s ostalim fazama procesa zdravstvene njege * objasniti svrhu i način trajne i završne evaluacije cilja * nabrojiti uzroke djelomično postignutih ili nepostignutih ciljeva * opisati dijelove evaluacijskih tvrdnji * potkrijepiti primjerima postupak evaluacije složenih ciljeva   **P23 Evaluacija zdravstvene njege – evaluacija plana**  Ishodi učenja:   * opisati postupak evaluacije plana * objasniti karakteristike ponovne procjene, planiranja (korekcije postojećeg stanja), provođenja novog (izmijenjenog) plana i ponovne evaluacije   **P24 Otpust bolesnika i otpusno pismo zdravstvene njege**  Ishodi učenja:   * navesti zadatke medicinske sestre/tehničara pri otpusti bolesnika iz bolnice * opisati dijelove otpusnog pisma zdravstvene njege * konstruirati plan rada medicinske sestre za otpust   **P25 Formalno i neformalno poučavanje bolesnika**  Ishodi učenja:   * opisati domene i čimbenike koji utječu na učenje bolesnika * objasniti faze procesa poučavanja bolesnika * potkrijepiti primjerima razlike između formalnog i neformalnog poučavanja bolesnika * nabrojiti nastavne strategije, sredstva i pomagala u poučavanju bolesnika i obitelji |

# Popis seminara s pojašnjenjem:

|  |
| --- |
| **S1-S20**  Ishodi učenja:   * objasniti karakteristike problema s područja zdravstvene njege (definicija, definirajuća obilježja, uzroci/čimbenici rizika, procjena – sestrinska anamneza, ciljevi, intervencije, evaluacija, prikaz slučaja) |

# Popis vježbi s pojašnjenjem:

|  |
| --- |
| **V1, V2 Praćenje I., II, III. i IV. pacijenta**  Ishodi učenja:  Studentica/student će, uz koordinaciju mentora, tijekom vježbi:   * prikupljati podatke intervjuom, promatranjem, mjerenjem i analizom dokumentacije * ispunjavati obrasce podataka za planiranje sestrinske skrbi, skala i upitnika procjene * kategorizirati bolesnike ovisno o potrebama za zdravstvenom njegom * formulirati sestrinske dijagnoze i sestrinsko-medicinske probleme * postaviti ciljeve * planirati intervencije * izraditi individualizirane planove zdravstvene njege i planove sestrinsko-medicinskih problema * provoditi zdravstvenu njegu prema planu zdravstvene njege * provoditi standardizirane operativne postupke – vještine sestrinske prakse * poučavati bolesnika – neformalno i formalno prema planu zdravstvene njege * pratiti stanje bolesnika (kontinuirano pomoću decursusa, sažetka trajnog praćenja stanja bolesnika, liste za medicinsko-tehničke zahvate i liste provedenih sestrinskih postupaka, nadzorne liste rizičnih postupaka) * planirati i sudjelovati pri otpustu bolesnika i formalnom poučavanju bolesnika i obitelji prilikom otpusta * izraditi otpusno pismo zdravstvene njege * dokumentirati cjelokupni proces skrbi za bolesnika u kontekstu procesa zdravstvene njege * promovirati provedbu profesionalne komunikacije i načela profesionalne etike, akademskog ponašanja, standarda zdravstvene njege uz individualizaciju skrbi i poštivanje holističkog pristupa * provoditi zdravstvenu njegu prema načelima sigurnosti na radu (prevencija infekcija, sigurnost sebe, bolesnika i ostalih sudionika u procesu zdravstvene njege) |

**Obveze studenata:**

|  |
| --- |
| Studenti su obvezni redovito pohađati sve nastavne aktivnosti, bez kašnjenja na iste. Od studenata se očekuje kontinuirano učenje tijekom nastavnih aktivnosti, samostalno učenje i proučavanje propisane obvezne ispitne literature. Seminarski rad mora biti izrađeni prema unaprijed određenim uputama i prezentiran u dogovorenom roku.  Na vježbe studenti moraju doći u dogovoreno vrijeme, bez kašnjenja, o čemu će mentori voditi evidenciju. **Tijekom vježbi u kliničkom okruženju studenti moraju imati odgovarajuću čistu i izglačanu uniformu i radnu obuću, identifikacijsku iskaznicu, knjižicu vještina, portfolio, obveznu sestrinsku dokumentaciju i odabrana poglavlja obvezne ispitne literature.** |

**Ispit (način polaganja ispita, opis pisanog/usmenog/praktičnog dijela ispita, način bodovanja, kriterij ocjenjivanja):**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ECTS bodovni sustav ocjenjivanja:  Ocjenjivanje studenata provodi se prema važećem Pravilniku o studijima Sveučilišta u Rijeci, odnosno Odluci o izmjenama i dopunama Pravilniku o studijima Sveučilišta u Rijeci te Odluci Fakultetskog vijeća Fakulteta zdravstvenih studija usvojenoj na sjednici održanoj 14. lipnja 2018., prema kojoj studenti na pojedinom predmetu od 100% ocjenskih bodova tijekom nastave mogu ostvariti najviše 50% ocjenskih bodova, dok se preostalih 50% ocjenskih bodova ostvaruje na završnom ispitu koji obuhvaća pismeni i usmeni ispit.  Ocjenjivanje studenata vrši se primjenom ECTS (A-F) i brojčanog sustava (5-1). Ocjenjivanje u ECTS sustavu izvodi se apsolutnom raspodjelom, te prema stručnim kriterijima ocjenjivanja.  Student na završni ispit može izaći ukoliko je pozitivno ocijenjen po svim elementima ocjenjivanja tijekom nastave.  Ocjenske bodove student stječe na sljedeći način:   |  | | --- | | I. Tijekom nastave |   Tijekom nastave se s **maksimalno 50% ocjenskih bodova** vrednuje sljedeće:   * Pohađanje nastave (do 5% ocjenskih bodova) * Seminarski rad (do 15% ocjenskih bodova) * Vježbe (do 20% ocjenskih bodova) * Međuispit I (do 5% ocjenskih bodova) * Međuispit II (do 5% ocjenskih bodova)   ***Pohađanje nastave***  Nazočnost na predavanjima i seminarima je obvezna, a student može izostati s 30% nastave **isključivo zbog zdravstvenih razloga** što opravdava liječničkom ispričnicom. Ukoliko student opravdano ili neopravdano izostane s više od 30% nastave ne može nastaviti praćenje kolegija te gubi mogućnost izlaska na završni ispit. Time je prikupio 0% ocjenskih bodova i ocjenjen je ocjenom F.  Pohađanje nastave (predavanja i seminari) boduju se na sljedeći način:   |  |  | | --- | --- | | **Ocjena (% izostanaka)** | **% ocjenski bodovi** | | 5 (0%) | 5 | | 4 (do 10%) | 4 | | 3 (do 20%) | 3 | | 2 (do 30%) | 2 | | 1 (više od 30%) | 1 |   Nastavnik/voditelj kolegija će evidentirati prisutnost studenata na predavanjima i seminarima putem potpisnih listi.  ***Seminarski rad*** (sveukupno do 15% ocjenskih bodova)  Seminarski rad obuhvaća **izradbu seminarskog rada i prezentiranje seminarskog rada**. Seminarski rad studenti izrađuju **u paru** na zadanu temu. Izrađuje se prema unaprijed dobivenim uputama i smjernicama. Evaluacija seminarskog rada obuhvatiti će ocjenjivanje priprave rada (tehničko oblikovanje rada, sadržajno oblikovanje rada, citiranje literature) i izlaganje rada (priprava za izlaganje, način prezentiranja, tehničko oblikovanje prezentacije). Pri izradbi seminarskog rada studenti su dužni su se pridržavati načela akademske čestitosti, a prije same izradbe proučiti Smjernice za ispravno navođenje izvora i izbjegavanje plagiranja pri akademskom pisanju (dostupno na:  <https://www.fzsri.uniri.hr/files/PROPISI-I-DOKUMENTI/Smjernice%20za%20ispravno%20navoenje%20izvora%20i%20izbjegavanje%20plagiranja%20pri%20akademskom%20pisanju.pdf>)  Krajnji datum za predaju drugog dijela seminarskog rada za sve studente je 21. veljače 2025. Seminarski rad se predaje nastavniku u pisanom obliku uvezen spiralnim uvezom.  Studenti ocjenske bodove stječu na sljedeći način:   |  |  | | --- | --- | | **Ocjena izradbe i izlaganja seminarskog rada** | **% ocjenski bodovi** | | Izvrstan (5), 90-100% | 15 | | Vrlo dobar (4), 75-89,9% | 12 | | Dobar (3), 60-74,9% | 9 | | Dovoljan (2), 50-59,9% | 6 | | Nedovoljan (1), 0-49,9% | 0 |   Ukoliko nastavnik nakon izlaganja seminarskog rada sugerira ispravke seminarskog rada, studenti su dužni uvažiti sugestije, ispraviti seminarski rad i poslati ga nastavniku najkasnije do 28. veljače 2025. u 23:59h. Seminarski rad se šalje na mail [filip.knezovic@uniri.hr](mailto:filip.knezovic@uniri.hr)  Ukoliko studenti ne dostave do dogovorenog termina seminarski rad i/ili ne uvaže sugestije za ispravak nakon izlaganja seminarskog rada, a formalno i sadržajno zadovolje uvjete propisane u uputama za izradbu i izlaganje seminarskog rada, maksimalan broj bodova koji mogu ostvariti je 6% ocjenskih bodova.  Ukoliko studenti ne ostvare minimalno 6% ocjenskih bodova na seminarskom radu imaju mogućnost izradbe popravnog seminarskog rada prema unaprijed određenim uputama. Studenti popravni seminarski rad i prezentaciju šalju nastavniku na pregled najkasnije 7 dana prije prvog ispitnog termina (28. veljače 2025. u 23:59h). Studenti su dužni uvažiti sugestije nastavnika za ispravak i ispraviti seminarski rad i prezentaciju prema njima. Seminarski rad se šalje na mail [filip.knezovic@uniri.hr](mailto:filip.knezovic@uniri.hr). Popravni seminarski rad studenti ne moraju izlagati. Studenti na popravnom seminarskom radu mogu ostvariti maksimalno 6% ocjenskih bodova.  Ukoliko studenti na popravnom seminarskom radu ne ostvare pozitivnu ocjenu, ocjenjuju se ocjenom nedovoljan (1), F i gube mogućnost izlaska na završni ispit.  ***Vježbe*** (sveukupno do 20% ocjenskih bodova)  Student je obvezan dolaziti na vježbe prema utvrđenom vremenu, bez kašnjenja i pohađati ih prema unaprijed izrađenom rasporedu. Od studenta se na vježbama očekuje aktivno sudjelovanje, timski rad, inicijativa, interes, adekvatno teorijsko znanje i učenje tijekom vježbi. Izmjene u rasporedu ili zamjene vježbovnih skupina nisu dozvoljene bez suglasnosti nastavnika/voditelja kolegija. Izostanak s vježbi dozvoljen je **isključivo zbog zdravstvenih razloga što se opravdava liječničkom ispričnicom**, a nadoknada vježbi je obvezna neovisno o tome radi li se o opravdanom ili neopravdanom izostanku i broju sati izostanka. Nadoknada je moguća isključivo uz prethodni dogovor s nastavnikom/voditeljem kolegija.  Ukoliko vježbe nisu odrađene 100% planirane satnice, student će biti ocijenjen ocjenom nedovoljan (1), F i gubi mogućnost izlaska na završni ispit do odrade vježbi u cijelosti.  Vježbe se izvode u kliničkom okruženju pod vodstvom mentora koji koordinira rad studenata, prati napredovanje u učenju i ocjenjuje svakog studenta pojedinačno. Konačna ocjena iz vježbi proizlazi prema niže navedenim kriterijima. Ocjenu predlažu mentori, a potvrđuje ih nastavnik/voditelj kolegija.  Od sveukupno 20% ocjenskih bodova, student na redovito pohađanje nastave, komunikaciju i profesionalno ponašanje te rad na siguran način može ostvariti maksimalno do 5% ocjenskih bodova na sljedeći način:   |  |  | | --- | --- | | **Ocjena redovitog pohađanja nastave, komunikacije i profesionalnog ponašanja te rada na siguran način** | **% ocjenski bodovi** | | Izvrstan (5) | 5 | | Vrlo dobar (4) | 4 | | Dobar (3) | 3 | | Dovoljan (2) | 2 | | Nedovoljan (1) | 0 |   Od sveukupno 20% ocjenskih bodova, student na sadržajnom dijelu vježbi (praćenje bolesnika, izradba i vođenje sestrinske dokumentacije i praktična primjena teorijski usvojenih znanja) može ostvariti maksimalno do 15% ocjenskih bodova na sljedeći način:   |  |  | | --- | --- | | **Ocjena sadržajnog dijela vježbi (praćenje bolesnika, izrada i vođenje sestrinske dokumentacije, praktična primjena teorijski usvojenih znanja** | **% ocjenski bodovi** | | Izvrstan (5) | 15 | | Vrlo dobar (4) | 12 | | Dobar (3) | 8 | | Dovoljan (2) | 6 | | Nedovoljan (1) | 0 |   U sadržajnom dijelu vježbi ocjenjuje se sestrinska dokumentacija koju student vodi za četiri pacijenata od prijma do otpusta. Sadržajni dio vježbi biti će ocjenjivan prema unaprijed dobivenim kriterijima ocjenjivanja vježbi od strane nastavnika na predavanjima i mentora na vježbama. Student je dužan sestrinsku dokumentaciju za ocjenjivanje sadržajnog dijela vježbi dostaviti u pismenom obliku, upotpunjenu i uredno složenu. Uz sestrinsku dokumentaciju se obvezno prilažu portfolio i knjižica vještina. Sestrinska dokumentacija mora biti predana u vrijeme i na mjesto dogovoreno s mentorom i nastavnikom/voditeljem kolegija. U slučaju da student ne preda na vrijeme propisanu dokumentaciju i/ili preda nedostatnu dokumentaciju, istu mora kompletiranu predati u najkraćem mogućem roku (mjesto i vrijeme dogovoreno s mentorom i nastavnikom/voditeljem kolegija). U tom slučaju, ukoliko budu zadovoljeni svi propisani elementi ocjenjivanja, student može u prvom dijelu vježbi ostvariti do 2% ocjenskih bodova, a u drugom dijelu vježbi do 6% ocjenskih bodova.  ***Međuispit I*** (gradivo obrađeno u 1. tjednu predavanja)(do 5% ocjenskih bodova)  Sastoji se od 30 pitanja višestrukog odabira odgovora i piše se 45 minuta.  Student stječe do 5% ocjenskih bodova na sljedeći način:   |  |  |  | | --- | --- | --- | | **Broj bodova na međuispitu I** | **Ocjena** | **% ocjenskih bodova** | | 30, 29, 28, 27 | Izvrstan (5) | 5 | | 26, 25, 24, 23 | Vrlo dobar (4) | 4 | | 22, 21, 20, 19, 18 | Dobar (3) | 3 | | 17, 16, 15 | Dovoljan (2) | 2 | | 14 – 0 | Nedovoljan (1) | 0 |   ***Međuispit II*** (gradivo obrađeno u 2. tjednu predavanja)(do 5% ocjenskih bodova)  Sastoji se od 30 pitanja višestrukog odabira odgovora i piše se 45 minuta.  Student stječe do 5% ocjenskih bodova na sljedeći način:   |  |  |  | | --- | --- | --- | | **Broj bodova na međuispitu II** | **Ocjena** | **% ocjenskih bodova** | | 30, 29, 28, 27 | Izvrstan (5) | 5 | | 26, 25, 24, 23 | Vrlo dobar (4) | 4 | | 22, 21, 20, 19, 18 | Dobar (3) | 3 | | 17, 16, 15 | Dovoljan (2) | 2 | | 14 – 0 | Nedovoljan (1) | 0 |   Ukoliko student ne ostvari pozitivnu ocjenu na jednom ili oba međuispita ima mogućnost pisanja popravnih međuispita (svaki međuispit jednom). Prvi popravni međuispit pisati će se 31. siječnja 2025., a drugi popravni međuispit 21. veljače 2025. U tom slučaju student može ostvariti maksimalno 2% ocjenskih bodova na popravnom međuispitu (pojedinačno), uz uvjet da odgovori točno na 50% postavljenih pitanja (na svakom međuispitu pojedinačno).  Ukoliko student ni na popravnom međuispitu/popravnim međuispitima ne ostvari minimalno 2% ocjenskih bodova (odnosi se pojedinačno na svaki međuispit) ocjenjuje se ocjenom nedovoljan (1), F i ne može pristupiti završnom ispitu.   |  | | --- | | II. Završni ispit |   Završni ispit se vrednuje s **maksimalno 50% ocjenskih bodova** na sljedeći način:   * pismeni ispit (ukupno do 25% ocjenskih bodova) * usmeni ispit (ukupno do 25% ocjenskih bodova)   Završnom ispitu može pristupiti student koji je pozitivno ocijenjen po svim elementima ocjenjivanja tijekom nastave.  ***Pismeni ispit***  Pismeni ispit obuhvaća pitanja pitanja višestrukog odabira odgovora. Ispit obuhvaća 75 pitanja i piše se 1 sat i 30 minuta. Gradivo koje obuhvaća pismeni ispit obuhvaćeno je obveznom ispitnom literaturom i materijalima dobivenim od strane nastavnika.  Student može ostvariti do 25% ocjenskih bodova na sljedeći način:   |  |  | | --- | --- | | **Postotak uspješnosti/riješenosti zadataka na pismenom ispitu** | **% ocjenskih bodova** | | 90 – 100% | 25 | | 75 – 89,9% | 20 | | 60 – 74,9% | 15 | | 50 – 59,9% | 10 | | 0 – 49,9% | 0 |   ***Usmeni ispit***  Usmenim ispitom znanja vrednuje se gradivo obvezne ispitne literature, materijala dobivenih od strane nastavnika te gradivo vježbi.  Usmenom ispitu može pristupiti student koji je na pismenom ispitu ostvario minimalno 10% ocjenskih bodova.  Student može steći do 25% ocjenskih bodova na sljedeći način:   |  |  | | --- | --- | | **Ocjena na usmenom ispitu** | **% ocjenskih bodova** | | Izvrstan (5) | 25 | | Vrlo dobar (4) | 20 | | Dobar (3) | 15 | | Dovoljan (2) | 10 | | Nedovoljan (1) | 0 |   Ukoliko student ne zadovolji na usmenom ispitu (ne ostvari minimalno 10% ocjenskih bodova), upućuje se na završni ispit u novom ispitnom roku. U tom slučaju ponovno mora pristupiti pismenom ispitu. Ukoliko tada na pismenom ispitu ostvari minimalno 10% ocjenskih bodova može pristupiti usmenom dijelu ispita.  Konačna ocjena je postotak usvojenog znanja, vještina i kompetencija kroz nastavu i završni ispit, odnosno donosi se na temelju zbroja svih ocjenskih bodova ECTS sustava prema kriteriju:   |  |  | | --- | --- | | **Ocjenski bodovi** | **Brojčana ocjena i ocjena u ECTS sustavu** | | 90 – 100% | Izvrstan (5), A | | 75 – 89,9% | Vrlo dobar (4), B | | 60 – 74,9% | Dobar (3), C | | 50 – 59,9% | Dovoljan (2), D | | 0 – 49,9% | Nedovoljan (1), F |   **VAŽNA OBAVIJEST**  U slučaju odbijanja ocjene studentica/studenti su dužni pokrenuti postupak predviđen čl. 46. Pravilnika o studijima Sveučilišta u Rijeci.  Članak 46. Prigovor na ocjenu  (1) Student koji smatra da je oštećen ocjenjivanjem na završnom ispitu ima pravo u roku 24 sata nakon priopćenja ocjene izjaviti pisani prigovor dekanu odnosno pročelniku odjela. Prigovor mora biti obrazložen  (2) Ako prigovor smatra osnovanim dekan odnosno pročelnik odjela, će u roku od 24 sata od zaprimanja prigovora imenovati povjerenstvo sastavljeno od tri člana. Nastavnik s čijom ocjenom student nije bio zadovoljan ne može biti predsjednik povjerenstva.  (3) Pisani ispit ili pisani dio ispita neće se ponoviti pred povjerenstvom, već će ga ono ponovno ocijeniti. Ako je ispit usmeni ili se sastoji i od usmenog dijela provjere znanja dekan odnosno pročelnik odjela će odrediti vrijeme polaganja ispita koji se treba odrediti što ranije, a ne može biti održan kasnije od tri radna dana po izjavljenom prigovoru.  (4) Povjerenstvo donosi odluku većinom glasova. |

**Mogućnost izvođenja nastave na stranom jeziku:**

|  |
| --- |
| Nema. |

**Ostale napomene (vezane uz kolegij) važne za studente:**

|  |
| --- |
| Konzultacije s nastavnikom održavaju se svakodnevno nakon predavanja/seminara. Službena komunikacija s nastavnikom odvija se isključivo putem *mail* adrese ([filip.knezovic@uniri.hr](mailto:filip.knezovic@uniri.hr)). |

**SATNICA IZVOĐENJA NASTAVE (za akademsku 2024./2025. godinu)**

**Raspored nastave**

|  |  |  |  |  |
| --- | --- | --- | --- | --- |
| **Datum** | **Predavanja (vrijeme i mjesto)** | **Seminari  (vrijeme i mjesto)** | **Vježbe  (vrijeme i mjesto)** | **Nastavnik** |
| 07. 01. 2025.  (utorak) | P1, P2, P3, P4, P5  14,00h – 19,00h  Z6 |  |  | Naslovni predavač, Filip Knezović, univ. mag. med. techn. (**predavanja**) |
| 08. 01. 2025.  (srijeda) | P5, P6, P7  14,00h – 19,00h  Z6 |  |  | Naslovni predavač, Filip Knezović, univ. mag. med. techn. (**predavanja**) |
| 09. 01. 2025.  (četvrtak) | P8, P9, P10  14,00h – 19,00h  Z5 |  |  | Naslovni predavač, Filip Knezović, univ. mag. med. techn. (**predavanja**) |
| 10. 01. 2025.  (petak) | P11, P12  14,00h – 19,00h  Z5 |  |  | Naslovni predavač, Filip Knezović, univ. mag. med. techn. (**predavanja**) |
| 27. 01. 2025.  (ponedjeljak) | P13, P14, P15, P16  15,00h – 19,00h  Z6  **MEĐUISPIT 1** |  | V1  7,00h – 14,00h  KBC Rijeka  (Klinika za internu medicinu, Klinika za dermatovenerologiju, Klinika za tumore, Klinika za neurologiju, Klinika za kirurgiju) | Naslovni predavač, Filip Knezović, univ. mag. med. techn. (**predavanja**)  **Vježbe**:  Lucija Kostelić, univ. mag. med. techn. (1. grupa) – 10 sati  Nikolina Krasnići, univ. mag. med. techn. (2. grupa) – 10 sati  Maria Juričević, univ. mag. med. techn. (3. grupa) – 10 sati  Petra Butinar, univ. mag. med. techn. (4. grupa) – 10 sati |
| 28. 01. 2025.  (utorak) | P16, P17, P18  15,00h – 19,00h  Z6 |  | V1  7,00h – 14,00h  KBC Rijeka  (Klinika za internu medicinu, Klinika za dermatovenerologiju, Klinika za tumore, Klinika za neurologiju, Klinika za kirurgiju) | Naslovni predavač, Filip Knezović, univ. mag. med. techn. (**predavanja**)  **Vježbe**:  Lucija Kostelić, univ. mag. med. techn. (1. grupa) – 10 sati  Nikolina Krasnići, univ. mag. med. techn. (2. grupa) – 10 sati  Maria Juričević, univ. mag. med. techn. (3. grupa) – 10 sati  Petra Butinar, univ. mag. med. techn. (4. grupa) – 10 sati |
| 29. 01. 2025.  (srijeda) | P18, P19  15,00h – 19,00h  Z6 |  | V1  7,00h – 14,00h  KBC Rijeka  (Klinika za internu medicinu, Klinika za dermatovenerologiju, Klinika za tumore, Klinika za neurologiju, Klinika za kirurgiju) | Naslovni predavač, Filip Knezović, univ. mag. med. techn. (**predavanja**)  **Vježbe**:  Lucija Kostelić, univ. mag. med. techn. (1. grupa) – 10 sati  Nikolina Krasnići, univ. mag. med. techn. (2. grupa) – 10 sati  Maria Juričević, univ. mag. med. techn. (3. grupa) – 10 sati  Petra Butinar, univ. mag. med. techn. (4. grupa) – 10 sati |
| 30. 01. 2025.  (četvrtak) | P20, P21, P22  15,00h – 19,00h  Z6 |  | V1  7,00h – 14,00h  KBC Rijeka  (Klinika za internu medicinu, Klinika za dermatovenerologiju, Klinika za tumore, Klinika za neurologiju, Klinika za kirurgiju) | Naslovni predavač, Filip Knezović, univ. mag. med. techn. (**predavanja**)  **Vježbe**:  Lucija Kostelić, univ. mag. med. techn. (1. grupa) – 10 sati  Nikolina Krasnići, univ. mag. med. techn. (2. grupa) – 10 sati  Maria Juričević, univ. mag. med. techn. (3. grupa) – 10 sati  Petra Butinar, univ. mag. med. techn. (4. grupa) – 10 sati |
| 31. 01. 2025.  (petak) | P22, P23, P24, P25  15,00h – 19,00h  Z6 |  | V1  7,00h – 14,00h  KBC Rijeka  (Klinika za internu medicinu, Klinika za dermatovenerologiju, Klinika za tumore, Klinika za neurologiju, Klinika za kirurgiju) | Naslovni predavač, Filip Knezović, univ. mag. med. techn. (**predavanja**)  **Vježbe**:  Lucija Kostelić, univ. mag. med. techn. (1. grupa) – 10 sati  Nikolina Krasnići, univ. mag. med. techn. (2. grupa) – 10 sati  Maria Juričević, univ. mag. med. techn. (3. grupa) – 10 sati  Petra Butinar, univ. mag. med. techn. (4. grupa) – 10 sati |
| 17. 02. 2025.  (ponedjeljak) |  | S1, S2, S3, S4  15,00h – 19,00h  Z6  **MEĐUISPIT 2** | V2  7,00h – 14,00h  KBC Rijeka  (Klinika za internu medicinu, Klinika za dermatovenerologiju, Klinika za tumore, Klinika za neurologiju, Klinika za kirurgiju) | Naslovni predavač, Filip Knezović, univ. mag. med. techn. (**seminari**)  **Vježbe**:  Lucija Kostelić, univ. mag. med. techn. (1. grupa) – 10 sati  Nikolina Krasnići, univ. mag. med. techn. (2. grupa) – 10 sati  Maria Juričević, univ. mag. med. techn. (3. grupa) – 10 sati  Petra Butinar, univ. mag. med. techn. (4. grupa) – 10 sati |
| 18. 02. 2025.  (utorak) |  | S5, S6, S7, S8  15,00h – 19,00h  Z6 | V2  7,00h – 14,00h  KBC Rijeka  (Klinika za internu medicinu, Klinika za dermatovenerologiju, Klinika za tumore, Klinika za neurologiju, Klinika za kirurgiju) | Naslovni predavač, Filip Knezović, univ. mag. med. techn. (**seminari**)  **Vježbe**:  Lucija Kostelić, univ. mag. med. techn. (1. grupa) – 10 sati  Nikolina Krasnići, univ. mag. med. techn. (2. grupa) – 10 sati  Maria Juričević, univ. mag. med. techn. (3. grupa) – 10 sati  Petra Butinar, univ. mag. med. techn. (4. grupa) – 10 sati |
| 19. 02. 2025.  (srijeda) |  | S9, S10, S11, S12  15,00h – 19,00h  Z6 | V2  7,00h – 14,00h  KBC Rijeka  (Klinika za internu medicinu, Klinika za dermatovenerologiju, Klinika za tumore, Klinika za neurologiju, Klinika za kirurgiju) | Naslovni predavač, Filip Knezović, univ. mag. med. techn. (**seminari**)  **Vježbe**:  Lucija Kostelić, univ. mag. med. techn. (1. grupa) – 10 sati  Nikolina Krasnići, univ. mag. med. techn. (2. grupa) – 10 sati  Maria Juričević, univ. mag. med. techn. (3. grupa) – 10 sati  Petra Butinar, univ. mag. med. techn. (4. grupa) – 10 sati |
| 20. 02. 2025.  (četvrtak) |  | S13, S14, S15, S16  15,00h – 19,00h  Z7 | V2  7,00h – 14,00h  KBC Rijeka  (Klinika za internu medicinu, Klinika za dermatovenerologiju, Klinika za tumore, Klinika za neurologiju, Klinika za kirurgiju) | Naslovni predavač, Filip Knezović, univ. mag. med. techn. (**seminari**)  **Vježbe**:  Lucija Kostelić, univ. mag. med. techn. (1. grupa) – 10 sati  Nikolina Krasnići, univ. mag. med. techn. (2. grupa) – 10 sati  Maria Juričević, univ. mag. med. techn. (3. grupa) – 10 sati  Petra Butinar, univ. mag. med. techn. (4. grupa) – 10 sati |
| 21. 02. 2025.  (petak) |  | S17, S18, S19, S20  15,00h – 19,00h  Z7 | V2  7,00h – 14,00h  KBC Rijeka  (Klinika za internu medicinu, Klinika za dermatovenerologiju, Klinika za tumore, Klinika za neurologiju, Klinika za kirurgiju) | Naslovni predavač, Filip Knezović, univ. mag. med. techn. (**seminari**)  **Vježbe**:  Lucija Kostelić, univ. mag. med. techn. (1. grupa) – 10 sati  Nikolina Krasnići, univ. mag. med. techn. (2. grupa) – 10 sati  Maria Juričević, univ. mag. med. techn. (3. grupa) – 10 sati  Petra Butinar, univ. mag. med. techn. (4. grupa) – 10 sati |

**Popis predavanja, seminara i vježbi:**

|  |  |  |  |
| --- | --- | --- | --- |
| **P** | **PREDAVANJA (tema predavanja)** | **Broj sati nastave** | **Mjesto održavanja** |
| P1 | Uvod u kolegij *Proces zdravstvene njege* | 1 | Z6 |
| P2 | Sadržaj i djelokrug rada, kompetencije, autonomija i samostalnost medicinskih sestara i tehničara | 1 | Z6 |
| P3 | Definiranje zdravstvene njege, odnos njega bolesnika – zdravstvena njega/sestrinstvo – medicina | 1 | Z6 |
| P4 | Uvod u proces zdravstvene njege – definicija s obzirom na faze, osobine i načela | 2 | Z6 |
| P5 | Utvrđivanje potreba za zdravstvenom njegom – izvori i tehnike prikupljanja podataka | 4 | Z6 |
| P6 | Utvrđivanje potreba za zdravstvenom njegom – vrste podataka i dokumentiranje | 2 | Z6 |
| P7 | Utvrđivanje potreba za zdravstvenom njegom – promatranje u procesu zdravstvene njege | 1 | Z6 |
| P8 | Utvrđivanje potreba za zdravstvenom njegom – anamneza u procesu zdravstvene njege | 3 | Z5 |
| P9 | Utvrđivanje potreba za zdravstvenom njegom – pomagala pri prikupljanju podataka, analiza podataka | 2 | Z5 |
| P10 | Razvrstavanje pacijenata u kategorije ovisno o potrebama za zdravstvenom njegom | 1 | Z5 |
| P11 | Sestrinska dijagnoza – dijelovi, sadržaj i pravila formuliranja | 4 | Z5 |
| P12 | Sestrinske dijagnoze usmjerene na problem | 2 | Z5 |
| P13 | Rizične sestrinske dijagnoze | 2 | Z6 |
| P14 | Sestrinske dijagnoze vezane uz promociju zdravlja. Skupne sestrinske dijagnoze (sindromi) | 1 | Z6 |
| P15 | Sestrinsko – medicinski problemi | 1 | Z6 |
| P16 | Planiranje zdravstvene njege – teorija motivacije Abrahama Maslowa i zadovoljavanje osnovnih ljudskih potreba; utvrđivanje prioriteta u procesu zdravstvene njege | 3 | Z6 |
| P17 | Planiranje zdravstvene njege – definiranje ciljeva | 3 | Z6 |
| P18 | Planiranje zdravstvene njege – planiranje intervencija | 3 | Z6 |
| P19 | Planiranje zdravstvene njege – izradba planova zdravstvene njege; SOAPIE model | 3 | Z6 |
| P20 | Organizacijski modeli zdravstvene njege | 2 | Z6 |
| P21 | Provođenje zdravstvene njege – validacija plana, analiza uvjeta za provedbu, realizacija | 2 | Z6 |
| P22 | Evaluacija zdravstvene njege – evaluacija cilja | 2 | Z6 |
| P23 | Evaluacija zdravstvene njege – evaluacija plana | 2 | Z6 |
| P24 | Otpust bolesnika i otpusno pismo zdravstvene njege | 1 | Z6 |
| P25 | Formalno i neformalno poučavanje bolesnika | 1 | Z6 |
|  | **Ukupan broj sati predavanja** | **50** |  |

|  |  |  |  |
| --- | --- | --- | --- |
| **S** | **SEMINARI (tema seminara)** | **Broj sati nastave** | **Mjesto održavanja** |
| S1 | Smanjena mogućnost održavanja osobne higijene | 1 | Z6 |
| S2 | Smanjena mogućnost odijevanja/dotjerivanja | 1 | Z6 |
| S3 | Smanjenja mogućnost hranjenja | 1 | Z6 |
| S4 | Smanjena mogućnost obavljanja nužde | 1 | Z6 |
| S5 | Sestrinske dijagnoze vezane uz odmor i spavanje | 1 | Z6 |
| S6 | Rizik za oštećenje integriteta kože | 1 | Z6 |
| S7 | Oštećenje integriteta kože kao sestrinska dijagnoza | 1 | Z6 |
| S8 | Rizik za opstipaciju | 1 | Z6 |
| S9 | Opstipacija | 1 | Z6 |
| S10 | Rizik za pad | 1 | Z6 |
| S11 | Inkontinencija urina u procesu zdravstvene njege | 1 | Z6 |
| S12 | Bol kao sestrinska dijagnoza | 1 | Z6 |
| S13 | Otežano gutanje | 1 | Z7 |
| S14 | Rizika za smanjenu prohodnost dišnih putova | 1 | Z7 |
| S15 | Rizik za dehidraciju | 1 | Z7 |
| S16 | Neupućenost | 1 | Z7 |
| S17 | Tjeskoba kao sestrinska dijagnoza | 1 | Z7 |
| S18 | Mučnina | 1 | Z7 |
| S19 | Poremećaj prehrane – prekomjeran unos hrane | 1 | Z7 |
| S20 | Poremećaj prehrane – manjkav unos hrane | 1 | Z7 |
|  | **Ukupan broj sati seminara** | **20** |  |

|  |  |  |  |
| --- | --- | --- | --- |
| **V** | **VJEŽBE (tema vježbe)** | **Broj sati nastave** | **Mjesto održavanja** |
| V1 | **Praćenje I. i II. pacijenta**  Promatranje i fizikalni pregled  Ispunjavanje skala i upitnika procjene  Kategorizacija bolesnika  Provedba zdravstvene njege prema planu zdravstvene njege  Revizija podataka i plana – prema potrebi  Provedba standardiziranih operativnih postupaka – vještine sestrinske prakse  Neformalno poučavanje bolesnika  Trajno praćenje stanja bolesnika  Planiranje i provedba otpusta bolesnika, pisanje otpusnog pisma zdravstvene njege  Formalno poučavanje bolesnika i obitelji u kontekstu otpusta  Evaluacija zdravstvene njege – cilj, plan  Dokumentiranje cjelokupnog procesa skrbi za bolesnika | 50 | KBC Rijeka  (Klinika za internu medicinu, Klinika za dermatovenerologiju, Klinika za tumore, Klinika za neurologiju, Klinika za kirurgiju) |
| V2 | **Praćenje III. i IV. pacijenta**  Promatranje i fizikalni pregled  Ispunjavanje skala i upitnika procjene  Kategorizacija bolesnika  Provedba zdravstvene njege prema planu zdravstvene njege  Revizija podataka i plana – prema potrebi  Provedba standardiziranih operativnih postupaka – vještine sestrinske prakse  Neformalno poučavanje bolesnika  Trajno praćenje stanja bolesnika  Planiranje i provedba otpusta bolesnika, pisanje otpusnog pisma zdravstvene njege  Formalno poučavanje bolesnika i obitelji u kontekstu otpusta  Evaluacija zdravstvene njege – cilj, plan  Dokumentiranje cjelokupnog procesa skrbi za bolesnika | 50 | KBC Rijeka  (Klinika za internu medicinu, Klinika za dermatovenerologiju, Klinika za tumore, Klinika za neurologiju, Klinika za kirurgiju) |
|  | **Ukupan broj sati vježbi** | **100** |  |

|  |  |
| --- | --- |
|  | **ISPITNI TERMINI (završni ispit)** |
| 1. | 07. 03. 2025. |
| 2. | 02. 04. 2025. |
| 3. | 06. 05. 2025. |
| 4. | 29. 05. 2025. |